Júnior Alonso

Júnior Osmar Ignacio Alonso Mujica (sündinud 9. veebruaril 1993 Asunciónis) on Paraguay jalgpallur, kes mängib kesk- või vasakkaitsjana Brasiilia kõrgliiga klubis Atlético Mineiro  ja Paraguay jalgpallikoondises.

Ta alustas klubikarjääri Paraguay klubis Cerro Porteño, mille põhimeeskonnas debüteeris ta 2013. aastal. Cerro Porteñoga tuli ta kaks korda Paraguay meistriks.

2016. aastal liitus ta Prantsusmaa kõrgliiga klubiga Lille. 2018. aasta augustis suundus ta laenule Hispaania kõrgliiga klubisse Celta de Vigo. 2019. aasta jaanuaris liitus ta laenulepingu alusel Argentina kõrgliiga klubiga Boca Juniors.

2020. aasta juulis sõlmis Alonso kolmeaastase lepingu Brasiilia kõrgliiga klubiga Atlético Mineiroga."Atlético-MG anuncia contratação do zagueiro Junior Alonso, que pertencia ao Lille". Globoesporte. 2.7.2020. Vaadatud 10.8.2020 2021. aastal tuli ta klubiga Brasiilia meistriks ning samal hooajal valiti Alonso Brasiilia kõrgliiga hooaja sümboolsesse koosseisu.

2022. aasta jaanuaris sõlmis ta kolme ja poole aasta pikkuse lepingu Venemaa kõrgliiga klubiga Krasnodar.""КРАСНОДАР" И "АТЛЕТИКО МИНЕЙРО" СОГЛАСОВАЛИ ТРАНСФЕР ХУНИОРА АЛОНСО". fckrasnodar.ru. 7.1.2022. Vaadatud 12.1.2022 Seoses Venemaa sissetung Ukrainasse naasis ta 2022. aasta märtsis tagasi laenule Atlético Mineirosse.

Paraguay jalgpallikoondises tegi Alonso debüüdi 2013. aastal. Koondisekarjääri esimese värava lõi ta 23. märtsil 2017 MM-i valikmängus Ecuadori vastu. Ta on kuulunud Paraguay koondisse 2019. ja 2021. aasta Copa Américal.

 Saavutused 
Cerro Porteño
Primera División: 2013 Clausura, 2015 Apertura
Boca Juniors
 Primera División: 2019–20
Supercopa Argentina: 2018
Atlético Mineiro
Campeonato Brasileiro Série A: 2021
Copa do Brasil: 2021
Campeonato Mineiro: 2020, 2021, 2022

 Viited 

 Välislingid 

 Júnior Alonso Soccerway.com lehel

Kategooria:Paraguay jalgpallurid
Kategooria:Lille OSC mängijad
Kategooria:Celta de Vigo mängijad
Kategooria:Boca Juniorsi mängijad
Kategooria:Clube Atlético Mineiro mängijad
Kategooria:Ligue 1 mängijad
Kategooria:La Liga mängijad
Kategooria:Sündinud 1993